
Ni petas bone noti 
la novan adreson 


de Scienca Revuo: 
ĉe Prof. dzo Boz. Popoviĉ, Teknika. fakultato, NIS, Jugoslavio: 
Je tiu adreso la ĉefredaktoro atendas pli multajn artikolojn, 


lingve korektajn, prespretajn (tajpitajn klare, kun interspacoj, nur 
unuflanke). 


Je tiu adreso oni atendas ankaŭ pli multajn kaj regulajn: 
“abonojn — la revuo aperos regule nur se la abonoj venados regule! 





SCIENCA REVUO, eldono de Internacia Scienca Asocio 
Esperantista, Vol. 17, n-ro 3-4 (1966) 





" 001.4-4-415.4:408.92: 


NORMLINGVA ESPERANTO 


(M. Halvelik, Borgerhout, Belgio) viskiani 


FREMDVORTOJ ri 


Plej alta ŝtupo de ĉia evolua mekanismo estas plenorganizo kie 
antaŭe ekzistis nur ĥaoso. El tiu vidpunkto la kreitaĵo de Zamenhof 
estas pli natura ol iu ajn nacia lingvo. Ne nur ĉar ĝi estas tute logika 
sed ankaŭ samtempe dinamika, tio estas adaptkapabla. La sekreto 
de tiu sukceso kuŝas en rezervujo de unuopaj kaj unikaj bazelementoj, 
la vortradikoj, kiujn oni povas intermiksi kaj ŝanĝi per la aplikado 
de same unikaj kromelementoj, la afiksoj. Esence tre simpla algu- 
tina koncepto kies principon oni trovas ankaŭ en multaj naturaj 
procezoj. ebligas ke ĉiuj homaj pensoj, ĉiuj objektoj trovas apartan 
esprimon — estu ili praktike sennombraj. Eĉ ankoraŭ neekzistantaj 
aŭ neimageblaj ideoj trovas en ĝi garantiitan spegulbildon. Ne nece- 
sas emfazi tiun punkton ĉar la legantoj esperantistaj estas jam plene: 
konvinkitaj. 

Sed la fakto ke Esperanto estas admirinda. kaj genia inventaĵo, ne 
malhelpas ke ĝi ankoraŭ ne estas absolute perfekta komunikilo. 


34 


GY 


Estas unu elstare grava manko en ĝi. Manko por kiu la majstro ne 
trovis solvon, kvankam li tre bone konsciis pri ĝi kiel atestas, lia 15a; 
regulo. Efektive: temas pri la fremdvortoj, pri tiuj malagrablaj puloj' 
kiuj insisteme mordetas nian verdan haŭton. Ili ne apartenas al la 
fundamenta raso de vortoj. 

Stariĝas la demando: kial ne? 


Nu, estas publika sekreto ke naturscienculoj formas ridige mal- 
altan pocenton en la sociaro de Esperantujo. Da beletro ni posedas 
-abundege, sed ekzaktsciencan literaturon ni kalkulas sur la manfingroj. 
Naturalismaj konkurantoj de nia lingvo male, kvankam ili estas ne- 
logikaj kaj komplikitaj kompare al Esperanto, allogas preskaŭ 
«ekskluzive teknikistojn. Nun estas ĝuste la specialistaro kiu en la 
nuntempa epoko — pro vasta etendiĝo de natursciencoj kaj tekniko 
— plej akre bezonas internacian lingvon. Se ili do prefere transiras 
al naturalisma planligvo tio devenas de la fakto ke tia rivalsistemo 
klopodas kiel eble plej fidele konservi la helenlatinajn terminojn 
kiuj estas por ni fremdvortoj, sed kiuj. formas la tradician bazon de 
ĉiu ekzaktscienca instruo. Io laŭaspekte familiara ŝajnas pli oportuna 
-ol io laŭaspekte fremda — eĉ se ĝi kaŝas en sia sino iun malracion aŭ 
fuŝorganizon. Estas nur ĉe ioma enprofundiĝo en la subtenantan lin- 
gvoskeleton ke oni rimarkas la grandan simplon de skemismo vide 
al la kompliktieco de naturalismo. Sed tiam la decida paŝo estas 
jam farita kaj ĉitiel ni perdas ĝuste tiun specon de kandidatoj kiuj 
plej facile povus venkigi la ideon pri internacia planlingvo. Bela 
knabino facile kaptas fianĉon eĉ se ŝi estas insidema megajro, dum 
malbela knabino postrestas eĉ se ŝi estas sinofera penelopo. Feliĉe 
por. ni, Zamenhof-Jaŭ deklaro de Vinobha Bhave-estis grandanimulo, 
kaj tiu heroe bonkora pioniro kaj genia epokfaranto testamentis al ni 
la netakseble potencan psikologian puŝforton kiun mi mnomas »la 
interna ideo« pri mondpaco, homaraneco kaj samideaneco. Estas, 
tiu interna ideo pli ol iu ajn planlingva kvalito, kiu entuziasmigis 
vastajn amasojn da homoj por Esperanto kaj kiu ankoraŭ daŭre 
enflamigas junajn idealistojn. Ĝi sekurigis al la movado ĝian hodi- 
aŭan disvolviĝon ... en »ordinaraj« kaj kultursciencaj medioj. Cetere 
ankaŭ la historia bonŝanco ke naturalismo (per Occidental, Novial, ktp) 
aperis nur poste, ludis je nia avantaĝo. 

Sed por la — ni dirus preskaŭ »esence« — pragmatisma medio de la 
teknikistaro tiu faktoro idealisma ne ludas gravan rolon. Tie oni 
interesiĝas ĉefe pri la praktika ebleco interrilati kun eksterlandaj 
gekolegoj pri la komuna fako. Kaj ĉar la Fundamento de Esperanto 
ne provizas la helenlatine vestitan sistemon, necesan al tiu celo, oni 
ĝin ne konsideras valida. La ekzemplo de Sinjoro Wister, al kiu ni 

ŝuldas i. a. la »Enciklopedio de Esperanto« estas elokventa ĉirilate. 
Kvankam fidela kaj bonega zamenhofano, li klopodadas standardigi la 
internacian sciencan terminologion sur tereno fremda al la klasika 
Esperanto. Konsekvenco, ne de la ĝenerala koncepto pri Esperanto kiel 
komunikilo inter popoloj (ĝi ja multfoje pruviĝis taŭga en tiu 
rilato) sed jes kiel komunikilo inter fakuloj. Oni povas diri 
koncize ke Esperanto estas socilingvo sed ne normlingvo. 


Sekve, se ni volas trovi rimedon por forigi la malakordon inter 
skematismo kaj naturalismo je la avantaĝo de Esperanto, ni devas 
trovi rimedon por adapti la fundamentan lingvomaŝinon ankaŭ al 
helenlatina vortamterialo aŭ inverse. Tiucele ni reanalizu iom pli 
detale la aglutinajn metodojn de D-ro Zamenhof kaj de la helenlatina 
momenklaturo. 


, Pli da normigo inter la afiksoj 

Esperanto apogas sin sur fundamenta trezoro de radikvortoj aŭ 
»semantoj« kiuj esprimas bazajn ideojn (manĝ' blond' arb'). El tiuj 
fontideoj ni devenigas flankideojn pere de alkroĉeblaj afiksoj (ekmanĝi 
blonda arbaro). Ĉiuj ĉi eroj povas esti sisteme kunligataj por formi 
eĉ pli kompleksajn pensojn (manĝilarujo, blondkapula, arbhakisto). 
Sed ekster la fundamenta listo de ideradikoj ekzistas ankoraŭ multe 
pli da ideoj kiuj postulas envicigon en la lingvotrezoron. Tiuj estas la 
novaj vortradikoj kiujn oni nomas fremdvortoj aŭ neologismoj, kaj 
kiuj daŭre aperadas, parte inventataj-kaj lerte-fare de niaj verkistoj 
kaj poctoj (aperti descendi rara), sed ĉefe jam ekzistantaj en naciaj 
faknomenklaturoj (elipsoido globulario pakidermoj). 

Se tiuj fremdaj gastoj permesus ke oni senpere kunmetadu kaj 
derivadu ilin, same kiel la fundamentaj terminoj kaj laŭ zamenhofa 
regularo, tiam estus nenia embaraso. Ili estas ja origine ne simplaj 
vorteroj, esprimantaj egale simplan ideon kiel niaj ceteraj radikvortoj, 
sed ili konsistas plejofte el pluraj kunligitaj ideoj aŭ el derivaĵoj de 
iu ideo. Se ekzemple »kudristino« konsistas semantike el »kudr -- ist 
-- in -- o« kaj signifas konsekvence: »ina homo kiu profesie kudras«, 
tiam la faktermino de helenlatina deveno »palaeontologia« 
konsistas semantike kaj etimologie el »palaios -- ontos -r lo- 
gos -- ia« kio egalas proksimume »antikva -- estaĵo -- pritrakt -- 
adi«, sed reale signifas: »scienco kiu studas la formojn de vivo kiuj 
ekzistis en antaŭaj geologiaj epokoj«. En tio ni rekonas sistemon de 
vortfardo laŭ principo tute similan al tiu de Esperanto. Kun la rezulto 
ke ni staras ĉe fremdvortoj ne antaŭ unuopaj terminoj, sed kutime 
les antaŭ tuta aro de reciproke interkonektitaj terminoj En Plena 
Vortaro ni trovas ekzemple la terminojn: »sisma, sismografo, sismo- 

'logio« aparte listigitaj kaj klarigitaj, dum laŭnature ili devus aperi 
sub unusola trafvorto kiel faras ekzemple: »paliso, palisaro, paliseto, 
palisumi« . 

Sen nun tiuj fremdlingvaj kompleksaĵoj estus senpere tradukeblaj 
oni ankaŭ egale ŝimple formadus tutesperantajn egalvaloraĵojn ek de 
la baza scienca radiko kaj la supra ekzemplo aldoniĝus al nia 
planlingva trezoro kiel »Pra-est-aĵo-scienc-o«. Sed tiu procedo tute ne 
estas ebla pro du kaŭzoj: 

Unue: la teknikaj fremdvortoj havas plejparte pli striktan aŭ eĉ 
alian sencon ol tiun. kiun oni supozus en ili per simpla traduko 
»„Metamorfozo« estas laŭsignife ne tute egala al »Transformiĝo« 
kaj »Stratosfero« estas eĉ tute alia afero ol »Sternkuglo« kvankam 
la konsistigaj fontideoj (bazaj radikoj) estas identaj (meta =, trans, 
morf = form, ktp). 

Due: eĉ se ni kontentige tradukus ekzaktsciencajn terminojn en 
:ordinaran lingvaĵon laŭ objektiva pritakso, eĉ tiam restus la fenomeno 
ke tiuj socilingvaj egalvaloraĵoj ne akirus la subjektivan karakteron 
de la originaloj. Estas eble stranga sed nerefutebla fakto ke fakulo 
ne kontentiĝas per ĉiutagaj vortoj sed nepre postulas apartajn termi- 
nojn, proprajn kaj prefere eĉ ekskluzivajn al lia profesio. Jenan feno- 
menon oni povas konstati en ĉiuj evoluintaj lingvoj; se ne, tiam la 
helenaj kaj latinaj vortposteuloj estus jam delonge malaperintaj de 
«sur la klerula merkato. Kiam ekzemple ordinara aŭ nefakula persono 
«diras »majskarabo« li eble prezentas ali si enpense biidon el sia 
junaĝo pri infano ludanta kun: insekto, prezentanta iujn amuzajn 
trajtojn. Sed kiam entomologo pensas pri tiu sama besteto ĝi fariĝas 
„studobjekto abstrakta, kaj li eble imagas iun blankkartonan tabuleton. 
sur kiu estas pinglita difinita genro de insekto el precize difinita 
biologia klaso kaj familio, trovebla en. ĝuste tiaj klimataj aŭ sezonaj 
cirkonstancoj. Li pensos pri kelkaj specioj kun specialaj rekoniloj, 
pri anatomia mapo, pri organoj, fiziologiaj tipaĵoj kaj fenomenoj, 
pri vivciklo, nutrado kaj tiel plu kaj tiel plu. Fine ekzistos por li nur 
la genra grupo Melolonto, kaj li konsekvence ne parolos pri 
»majskarabo« krom en vulgara senco. Ĝi fariĝis tutaparta studobjekto 
anstataŭ ono de la ĝenerala naturo ĉirkaŭe kaj tio speguliĝas em la 
terminologio kie ni trovas du sinonimojn same necesajn. Se ne ekzistus 
la tiel nomataj »klasikaj lingvoj« por servi kiel fonto por la kreado 
de tiaj apartaj terminoj, la fakuloj tutcerte ĉerpus ilin el aliaj lingvoj, 
ĉu mortintaj ĉu vivantaj aŭ eĉ inventus ilin el nenio, kiel pruvas la 

Pro tiuj fakoj ni devige alfrontas teknikajn terminojn laŭaspek- 
te kontraŭ-zamenhofajn kaj neasimileblajn. Kapablante nek eviti nek 
«liserigi ilin, ni estas devigataj ensorbi la fremdvortojn kvazaŭ temus 
pri tutecaj nekompletaj radikoj. Iom da ŝanĝo en la literoj por kon- 
formigi ilin kun la fundamenta alfabeto, aldono de iu fundamenta 
sufikso, kaj ni staras finfine per neologismoj trufitaj kiel festrostaĵo. 
Jen paliativa metodo kiu kondukas rekte al konfuzo kaj kiu krimas 
kontraŭ la 15a regulo! Juĝu mem: »...sed ĉe diversaj (fremd-) vortoj 
de unu radiko estas pli bone uzi senŝanĝe nur la vorton fundamentan 
kaj la ceterajn formi el tiu ĉi (lasta) laŭ la reguloj de la lingvo 
Esperanto«. La majstro nur ne indikis kiel ni funkciigu tiun bonegan 
regulon. 


Ĉu oni ankoraŭ miras ke sciencistoj malinklinas interŝanĝi sian 
nacian helenlatinan lingvosistemon por planlingvo kiu en tiu rilato 
he posedas sistemon? Des. pli ĉar ili estas jam de .longe kutimiĝintaj 
al la propra nacia lingvosistemo, estu ĝi malfacilega kaj kaprica. 
Unufoje akceptinte Esperanto-veston por siaj helenlatinidaj terminoj, 
ili trovas neniun vojon por pluen derivadi kaj kunmetadi laŭ propra 
hezono kaj devas ĉiam denove alvoki la helpon de naciaj kutimoj. 
fu Prof-ro Neergaard scipovis forĵeti la helenlatinan sistematikon pri 
hotaniko aŭ D-ro Duncan la anglan nomenklaturon pri “ĥemio por 
kontentigi sin sole per Esperanto-materialo? Ne, kaj tamen ili estas 
kompetentaj fakuloj kaj spertaj esperantistoj. La malforto kuŝas ne 
de la uzantoj sed en la internacia lingvo mem. 

Se vi nur povus konsideri la helenlatinajn vortradikojn kaj 
Aliksojn kiel niajn fundamentajn, tiam ni povus ankaŭ plene apliki 
la 15an regulon kiu ja reprezentas la tutan zamenhofan konstrauĵon 
en nuksoŝelo, Se nur radikoj kiaj anthrop /bio/ geo /neuro« 
nŭ se suliksoj kiaj »os -ic -is -ia -oid« estus familiaraj' vorteroj! 
Sed ne estas tiel. Ŝajnas ne kreski medicinaĵon por tiu ĉi terura 
embaraso kiu taŭzas la memoron kaj devigas la internacian lingvon 
treni post si fremdan, malamikan korpon kvazaŭ ĝi estus punlaborulo 
kun metala kuglego ĉenita je la kruro. 

Tamen nur ŝajne, pro tio ke ni estas blindigitaj de la netuŝebleco 
de la sanktege sankta Fundamento. Ja evidente: se ni volas fari na- 
turan membron el neforigebla fremdkorpo, estas tute indikite reorga- 
nizi la ĉeftrunkon tiamaniere kaj tiomgrade ke la fremda membro 
fariĝu familiara organo, kvazaŭ branĉo elkreskinta kune kun ĉiuj 
aliaj branĉoj el la sama arbo. Ĉu ne klare? La solvo de nia problemo 
troviĝas en kreado de ĝuste tiaspecaj radikoj kaj afiksoj kiajn bezonas 
la fakularo kaj en la aplikado de (iom) aparta regularo por ke me 
estiĝu intermiksiĝo de la nova »normlingvo« kun la tradicia 

»socilingvo«. Tiamaniere ni metos kompletigan tegmenton sur la za- 
“menhofan domon. Kompreneble tio ankaŭ devigos nin elpreni brikojn 
en strategiaj lokoj, movi aliajn kaj aldoni multajn por ke la tegolaro 
eksidu firme kaj elegante sur la muroj. Sed la muroj tamen restu sta- 
rantaj, same kiel antaŭe. Alivorte: ni estas devigataj IOM ŝanĝi la 
Fundamenton de Esperanto SEN PRO TIO KRIPLIGI aŭ eĉ frakasi. 
ĝin. Ĉu sakrilegio, ĉu katastrofo, ĉu nova Ido-skismo? Tute ne! ! 


Novaj proponoj pri afiksoj 


: Post. plurjara klopodado kaj funda elprovado, ni kredas esti 
sukcesinta atingi ĝuste tiun idealon. La ĝenerala temo de jena artikok 
(ar)o bedaŭrinde ne permesas ĝisdetale demonstri nian metodon 
normlingvan, ĉar tiukaze estus necese konsideri ankaŭ la metodojn de 
klaŝifado de ĉiu scienca disciplino aparte. Ni donas ĉisekve sole la 
generalajn principojn kun kelkaj ekzemploj: 

a. La unua ŝtupo kiun ni proponas, estas raciigo kaj simpligo de 
ekzistantaj neologismoj aŭl eĉ de jam oficialaj fremdvortoj, helpe 

de klasikaj rimedoj. 


di-ism-o anstataŭ deism-o 
balustr-ar-o anstataŭ balustrad-o 
beletr-o anstataŭ DeteTISTLK-O 
raci-ist-o anstataŭ racional-ist-o 


b. La dua ŝtupo jam pli grava, estas adopto de novaj afiksoj. Detala 
analizo de fremdvortaj serioj malkaŝas ke la diferencoj rezultas 
preskaŭ ekskluzive el malkonformaj finaĵoj. Kompreneble, D-ro 
Zamenhof devis ja fari i u n elekton inter la multnombregaj deriv- 
aĵoj kiujn oni povas fari en principo. Tial li rezervis sian sistemon 
de afiksoj por tiuj kromsignifoj, kiujn la ĉiutaga vivbezono indi- 
kis; sekve por socilingvaj postuloj: »il, ej, ad, ind, eks, .. .« Sed 
normlingvo, kiu celas la bezonojn de scienco kaj tekniko, postulas 
nociojn kiaj; »fako, parenca, malsano, aparato, ŝtatorganizo, 
abstraktaĵo...« En la tradicia lingvouzo oni kutimas formi tiujn 
nuancojn per kunmetado sole de radikoj kiaj respektive: 
»konstrufako, homsimila, brustmalsano .. .« Pro tio ni kreis la liston 
(same respektive kaj sinsekve): »ik, esk, ajt, ator, ij, el... .« 


geo-metr-ik-o anstataŭ geometri-o 
fab-esk-oj anstataŭ fabac-oj 
apendic-ajt-o anstataŭ apendicit-o 
indik-ator-o anstataŭ indikator-o 
federal-ij-o anstataŭ federaci-o 
numer-el-o anstataŭ numeral-o 

c. Tria kaj baza ŝtupo estas estigo de normlingvaj vortradikoj kiuj 
estu kiel eble plej simplaj kaj kiuj samtempe similu la originalajn 
helenlatinajn formojn, sen pro tio iĝi homonimoj de socilingvaj 
kolegoj. 


hepo-potam-o kaj hypo-tez-o pro hipotenuz-o 
poly-naŭm-o kaj astro-nojm-o pro mom-o 
dija-gram-o kaj diha-krit-a pro diadem-o 
aero-plajn-o kaj plane-metr-ik-o pro plan-o 
pery-tone-o kaj hypo-taŭm-a pro tom-o 


d. Kvara ŝtupo, eventuale aldoninda al la du antaŭaj, estas pli- 
simpligo kaj (aŭ) adapto de unublokoj radikoj — indiferentaj 
rilate al normregularo — kies ŝajne kunmetita aspekto aŭ morfema 
finaĵo povas kaŭzi dusencecon aŭ homonimecon. Ĉi tiu paŝo tamen 
devus esti finfine afero de interkonsento interne de nia Akademio, 
tial ke ĉiu aparta vorto de jena speco estigas balancadon inter 
progresemo kaj tradiciemo. Arbitra raciigo fare de izolita unuopulo 
ne ĉiam estas fidinda kriterio en tia demando. 


intuico anstataŭ intucio pro balasta A 
rifrendo referendumo falsa -um 
dalmatico dalmatiko falsa -ik 
braceledo braceleto falsa -et 


vide al »netuŝeblaj«; familio, serumo, praktika, epiteto... 


Sed je ĉio la granda, la grandega, la nepre nepra dekreto estas 
krei terminojn laj zamenhofa modelo! La sintaksa ordo kaj ceteraj 
reguloj pri derivado kaj kunmetado restu validaj same kiel antaŭe. 
Ni provizis specialan regularon por ke ne okazu intermiksiĝo inter 
soci — kaj normlingvo, precipe la leĝon ke fundamentaj afiksoj restu 
ĉiam ligeblaj al normradikoj sed ne normafiksoj al sociradikoj. 
(Kontraŭ/seps/a aŭ Anti/seps/a sed ne Anti/star/i por Kontraŭ/ — 
star/i). 


ESENCA ESTAS LA DISTINGO KE EN SOCILINGVO GRAVAS LA 
ENHAVO DUM EN NORMLINGVO GRAVAS LA FORMO. 


La unua estas elasta, la dua estas rigida. Ekzemple: »simihom-« 
povas skribiĝi egale bone »simia homo, primata homo, homo similanta 
simion, primatulo,...« Ĝi estas por ni semantika kompleksaĵo kaj 
sekve la vortelekto estas libera. Sed la scienca egalaĵo: pitekantrop-« 
estas kaj restas en efektiva teksto senŝange nur »pitekantropo«. 
Ĝi estas por ni etimologia kompleksaĵo kaj la vortelekto ne estas 
libera. Tuj legantoj eble juĝos tian distingon harfendaĵo. La nuanco 

tamen estas grava pro siaj konsekvencoj. Ankaŭ baleno treege similas 
fiŝon sed ĝi estas envere mambesto. Jen ankoraŭ kelkaj ekzemploj 
kun la mormlingva prefikso AN. kiu signifas socilingve »sen«: amo- 
-fon-ec-o, ano-mort-a, an-arŝ-ij-o, an-emj-o ano-hidr-a, an-estez-i, ano- 
-nym-a, ano-seps-O, ano-takc-o, ano-fylaks-o, an-alĝ-ec-o, kaj tiel plu 
anstataŭ la tradicie neartikigitaj kompleksaĵoj »afoni/0, amorf/a, 
anarĥi/o, anemi/o, anhidr/a, anestez/i, anonim//a ascps Jo, ataksi/o, 
anafilaksi/o, analgezi /o, kaj multaj pli. 

Du partioj en Esperanto, nome unu socilingva kaj unu normilin- 
gva, ne signifas du malamikaj fratoj sed jes du reciproke komple- 
mentaj geedzoj formantaj unu saman planingvon. Ke iu socitermino 
havas multajn normajn sinonimojn aŭ tute neniun, tio estas flankafero, 
ĉar ĉiam ĉiu partio celos nur sian propran publikon. Ĉiutaga soci- 
termino, jes.Scienca normtermino, jes. Sed ambaŭ unu lingvo: Esp-o! 
Blinda timo antaŭ neologismoj, vidu, estas ne nur malracia kaj mal- 
utila sinteno, sed tute nenecesa. Je preteksto konservi la lingvon 
pura, oni malhelpas ĝian plenan disvolvigon kaj baras la vojon al la 
teknikista tendaro. 

Tiom pri la gajno en la tendaro esperantista. Sed ankaŭ la 
teknika kasto mem gajnos multon. Unue: kreado de normlingva Espe- 
ranto samtempe ebligas raciigon de la internacia nomenklaturo en 
ĉiu natursciencaj disciplinoj; speciale en botaniko, zoologio, kaj ĥemio. 
Esperanto: ja estas ankoraŭ relative juna, virga ilo sen kompleksoj aŭ 
misformaĵoj el pasintaj jarcentoj kiaj konfuzigas la naturajn lingvojn. 
Ĝi do kapablas ekiri de tutfreŝa startejo kie la naciaj idiomoj ba- 
raktas en tradicia dornejo. Due: ni liberigos la natursciencistojn de 
la bezono studi helenan kaj latinan lingvojn. Ne ĉesas aperi ardaj 
disputoj en la gazetaro pri la peza ŝarĝo kiun reprezentas la klasika 
filologio por sciencistoj. Kie tiuj ĉi en principo tute ne bezonus sin 
okupi pri antikvaj idiomoj kaj beletro, pro tute alie orientitaj fakinte- 
resoj, ili tamen. estas devigataj vole nevole, dum siaj antaŭuniversitataj 
jaroj, blasfemante kaj ŝvitante fosi al si sulkon tra terure kompli- 
kitaj gramatiko kaj literaturo el longe forpasintaj epokoj. Dume ili 
bezonegas ĉiun liberan minuton por prepari sin al profesio kiu havas 
neniun faktan rilaton kun tiuj fosiliaj tempoj kaj kiu fariĝas konstante 
pli ampleksa kaj malfacile regebla. 

Nun, per internacia lingvo, adaptita al specialismaj bezonoj, 
neniu ŝtudento perdos ankoraŭ tempon €n nenecesa penado nek super 
fremdnaciaj, nek super arkaikaj lingvoj. La helenlatina filologio 
reiros al sia propra laŭrajta sed plimodesta loko, nome al la stu- 
dado de antikvaj kulturoj, literaturoj regnoj. (Ĝi „ekekupos egalgran- 
dan pozicion apud aliaj klasikaj studoj kiaj la egipta, «ĉina, hinda, 


Hi 


hebrea,... estante nek pli nek malpli valora laŭ pure historia aŭ 
lingvistika vidpunktoj. Des pli ĉar nun ankaŭ la Katolika Eklezio, 
tiu lasta bastiono de Latino, komencas cedi lokon 'al alaj "lingvoj 
en sia liturgio. 

Venis cetere tempo por ke la »okcidenton sola« — pensmaniero, 
kiu ĝis nun restis malvaste sklaviĝinta al sia helenlatina heredaĵo 
larĝigu sian horizonton al tutmonda kulturo. 


deste de 


Ampleksiginte la artverkon de Zamenhof tiele ke ĝi nun konfor- 
mas ankaŭ al la ekzaktsciencaj aspektoj de la civilizo, ni povus atribui 
al ĝi diplomon »Kun plej supera laŭdo« kaj samgeste fini la ĉapitron. 
Povus ... se ne restus kaŝita en la lingva foliaro ankoraŭ alia danĝero, 
ekstreme venena Vipuro; nome la prononcado kaj skribado de propraj 
omoj! Jen temo kiu embarasas ĉiujn naciajn idiomojn ĝenerale kaj 
nian internacian idiomon tutspeciale. Tial mi deziras dediĉi al 


ĝi apartan pritrakton kaj intence neglektis ĝin ĉi tie. 


